Sacrosancte ecclesie Matiscensis civitatis que est constructa in honore Sancti Vincentii martiris, cui Letbaldus episcopus preest. Igitur ego Eugnara Domino sacrata dono ad ipsam casam Dei aliquid de rebus meis que sunt site in pago Matisconense, in agro Fusciacense, in villa Varennas, que Amariaco vocatur. Hoc est curtilus unus cum vinea insimul tenente; terminat a mane via publica, a medio die Sancti Marcelli, a sero de ipsa hereditate, a circio via publica. Infra istam terminationem, hunc curtilum et campum unum qui simul tenet, cum vinea, dono ad ipsam casam Dei, ad mensam fratrum, eo tenore ut quamdiu vixero et Acardus sacerdos meus consanguineus teneamus; post nostrorum vero amborum decessum, ad jam dictum locum perveniat nullo contradicente. Si quis contradixerit, auri unciam componat. S. Eugnare. S. Osberti. S. Achardi. S. Rodulfi. S. Walonis. S. Begonis. S. Aymonis. S. Constabuli.